**„Vastseliina Piiskopilinnuse kagutorni osaline konserveerimine 2019 aastal”**

1. Hankija andmed ja aadress:

Vastseliina Piiskopilinnuse SA, Vana-Vastseliina küla, Võru vald, Võru maakond

2. Hankelepingu objekti lühikirjeldus

Vastseliina Piiskopilinnuses asuv Kagutorni konserveerimistööd tuleb läbi viija vastavalt lisatud tegevuskavale.

Kagutorni ava (laskekambri) tsooni müüritis taastada. Eelnevalt puhastada avapõhi ja –küljed varisevast müüritisest, ning orgaanilisest materjalist. Puhastamisel säilitada originaalsed, hästi säilinud keraamilised tellised, paekivid ning nende tükid. Kuna torni laskekamber on seisundis, mis ei võimalda tuletada mitmete sõlmede originaalkuju, võtta eeskujuks lõunamüüri taastatud laskekamber, mõõtmeid korrigeerida vastavalt situatsioonile. Kambri kaarsillus taastada säilinud jälgede põhjal – mõlemas kannas on silluse asukoht loetav. Kambri ava piirav 1960. aastatel laotud tellisrinnatis säilitada.

Müüritis puhastada purunenud kividest ja destruktiivsest mördist ning taimestikust kuni stabiilsema pinnani. Müüritis konserveerida, väiksemad tühimikud täita lubimördiga, suuremate tühimike puhul segusse suruda keraamiliste telliste või lubjakivi tükikesi. Vajadusel tugevdada müüripinda paranduslaoga. Müüriparanduste maht peab olema minimaalne.

Konsoolselt väljaulatuvad algsed müürilõike ja üksikud kive kindlustada tühimike täis-ladumisega koos roostevabaterasest tugivarraste paigaldamisega. Lahendused ning toetuskohad määrata konserveerimistööde käigus. Algsed lae- ja tellingutalade augud säilitada ja jätta avatuks. Fassaadi arhitektuursed detailid mõõdistada, puhastada, konserveerida ja vajadusel kindlustada kivide lisamise ning vuukimisega.

Praod ankurdada spiraalankrutega. Ankurduse kohad määrata konserveerimistööde käigus. Praod injekteerida vatsavalt mördi tootja ette nähtud tehnoloogiale.

Müüripealne puhastada orgaanilisest materjalist. Demonteerida minimaalselt, pind ku-jundada vee äravoolu võimaldavate kalletega. Teha müüriparandused ja mördiga tasandamine. Pealispind katta vähemalt 2,0 mm paksuse pliiplekiga. Plekk kinnitada läbivate tüüblitega. Tüüblid katta ümmarguste, peale joodetud pliiplekist lappidega. Äärtel kasutada 0,7 mm vaskplekist ääreklambreid, sammuga 300 mm, vt joonised. Kinnituste arv – 6 tk/m2. Tööd teha juhendite *Blei am Bauwesen. Handbuch für Verarbei-tung von Blei* või *Rolled Lead Sheet - The Complete Manual* kohaselt

3. Kontaktisiku andmed:

Ivar Traagel, juhatuse liige, 372 50 96 301, linnus@vastseliina.ee

4. Tähtaeg , milleni pakkumusi saab esitada:

Hinnapakkumine esitada 10.05.2019.a ning hinnapakkumine peab kehtima vähemalt 4 kuud

Palume Teil esitada hinnapakkumine ülalpool nimetatud tööde läbiviimiseks. Eeldatavad töömahud ja vajalikud mõõtmised hinnapakkumise esitamiseks on pakkuja kohustuseks.

Lisad: Tegevuskava ja skeemid ning joonised 2018 aastal Kagutornis teostatud uuendustöödest saadame e-mailiga, peale vastavasisulist taotlust hankes osalemise huviliste poolt.